Document ID: 32003R0335

Kommissionens forordning (EF) nr. 335/2003
af 21. februar 2003
om ændring af forordning (EF) nr. 2316/1999 om gennemførelsesbestemmelser til Rådets forordning (EF) nr. 2316/1999 om indførelse af en støtteordning for producenter af visse markafgrøder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1038/2001(2), særlig artikel 9, og
ud fra følgende betragtninger:
(1) I Kommissionens forordning (EF) nr. 2316/1999(3), senest ændret ved forordning (EF) nr. 327/2002(4), er der fastsat gennemførelsesbestemmelser til forordning (EF) nr. 1251/1999, for så vidt angår betingelserne for ydelse af arealstøtte for visse markafgrøder, og der er fastsat betingelser for jordudtagning.
(2) I forbindelse med Rådets forordning (EF) nr. 1017/94 af 26. april 1994 om omstilling fra markafgrøder til ekstensiv husdyrproduktion på jorder i Portugal(5), senest ændret ved forordning (EF) nr. 2582/2001(6), er der indgivet ansøgninger om omstilling af driften på 29575 ha. Basisarealet bør derfor tilpasses.
(3) På anmodning af Belgien bør basisarealerne fastsættes i overensstemmelse med denne medlemsstats regionaliseringsplan.
(4) Medlemsstaterne har meddelt resultaterne af analysen af indholdet af tetrahydrocannabinol i de hampesorter, der blev sået i 2002. Der bør tages hensyn til resultaterne ved udarbejdelsen af listen over de sorter, som der i de kommende produktionsår kan udbetales arealstøtte for, og listen over de hampesorter, der midlertidigt er tilladt for produktionsåret 2003/04, og som skal omfattes af yderligere analyser i nævnte produktionsår.
(5) Forordning (EF) nr. 2316/1999 bør derfor ændres.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 2316/1999 foretages følgende ændringer:
1) I bilag VI affattes oplysningerne om Belgien og Portugal som angivet i bilag I til nærværende forordning.
2) Bilag XII affattes som angivet i bilag II til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra produktionsåret 2003/04.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. februar 2003.

Labels: 18
17
6